**Մարզպետի տեղակալ Լևոն Սարգսյանը ստորագրել է փոխըմբռնման հուշագիրը 21.07.2016թ.**

2016 թվականի հուլիսի 21-ին Տավուշի մարզպետարանում ստորագրվեց եռակողմ փոխըմբռնման հուշագիր ՀՀ Տավուշի մարզպետարանի, ՕՔՍՖԱՄ-ի հայաստանյան մասնաճյուղի և <<ՕքսԵՋեն>> երիտասարդության և կանանց իրավունքների պաշտպանության հիմնադրամի միջև: Հուշագիրն ստորագրեցին ՀՀ Տավուշի մարզպետի տեղակալ Լևոն Սարգսյանը, ՕՔՍՖԱՄ-ի հայաստանյան մասնաճյուղի տնօրեն Մարգարիտա Հակոբյանը և <<ՕքսԵՋեն>> երիտասարդության և կանանց իրավունքների պաշտպանության հիմնադրամի տնօրեն Ռուզաննա Ստեփանյանը: Հուշագրի ստորագրման արարողությանը ներկա էին Տավուշի մարզպետի տեղակալ Վարդան Ալեքսանյանը, մարզպետարանի աշխատակազմի ղեկավար Սվետլանա Դավթյանը, համապատասխան ոլորտների պատասխանատուներ: Հուշագիրը վերաբերում է Տավուշի մարզի համայնքների դիմակայունության բարձրացման, գյուղատնտեսության զարգացման և աղետների ռիսկերի նվազեցման ոլորտներում համագործակցությանը: